Ciusinlun

Ciusinlun（寶山部落） 
Gaga mniq Kawsyungsu Tawyuncyu ka alang Ciusinlun.

55 sapah ka kneegu na sapah, 137 hiyi ka kana knhbragan na hiyi. Tnpusu seejiq o mangal 97% niqan 133 hiyi sp, rahuq na uxay tnpusu seejiq o mangal 3% niqan 4 hiyi koia. 

Kana ka kleegan seejiq ga, Bunun 96%, Cou 1%, Paiwan 1%.

 Pusu nniqan alang(部落特色) 
Gaga mniq llbu bi dgiyaq ka alang nii dhiyaq bi ni hnari bi nuysan Taynan, yasa hnmturan hnigan dxgal, kiya ni supu dha hunac klegan seejiq tnpusu Cou o sntrngan balay, kiya ni mgimax kana ka kndsan neseejiq hiya da!

 Nniqan alang(所在位置) 
Paru alang Takaw Tawyuancyu  alang Ciusinlun.

 Pgkla patas cyawtung(交通資訊) 
Kndadax elug Tay 27 sysyn hiya mniq sipaw Riyokwey na tunux Rawnung lntulan dgiyaq alang Rawnungsi, mnuda Ciusinlun do kika dhuq alang Ercitwan.

 Klegan seejiq nealang(部落所屬族群) 
Bunun.

 Djiyun kari(使用語言) 
Kari Bunun ni Tlu.

 Pnaah alang(部落由來) 
Alang Ciusinlun o niqan Yicitwan, Ercitwan ni Tengc, 1,2 citwan o mniq mnrmuxan Tanah Tunux siida mnuda saw kmgurah dxgal qpruhan ka Cushweyse(株式會社), tqian dha qmeepah seejiq o maa kingal snslian alang da. Sayang, Yicitwan hiya o wana bi cikuh tnsapah ga hiya da,  Ercitwan sttu hiya o nniqan empusal sngari tnsapah, duma niqan kingal tqian yahan rmigaw seejiq sapah. Tengc o yasa niqan rnaaw saan dha rmigaw, gaga muda qmpah yahan rmigaw seejiq, niqan maxal sngari ka saan mkan nhapuy nniqan sapah.

Sjiqan Bunun mniq alang Ercitwa hiya ga pusu bi nniqan dha sbiyaw o Tengc rnaaw saan bi rmigaw nniqan ni daya yayung Bawraysi hiya, bukuy kwangfu ka Taywan do, kika sthjil dhuq 1,300knjisan na dgiyaq hiya nniqan dha, kika tgbaraw bi alang hunac bi nuysan Taynan hiya. Yasa hini o lutulan kana hunac klegan seejiq tnpusu tuhuy Cou seejiq Raaruwa ni lntulan kana Wansanse seejiq Rukay, mnuda keegu bi kbkuy hngkwasan msstrngan, sdseejiq hiya o supu seejiq Bunun niqan bi ini pntna kndsan dha saw dndqras, llukus, kari, kiya ni mngimax kana ka kndsan dha da.

 Pgkla patas saan rmigaw(旅遊光觀資訊) 

 ◎Saan rmigaw qmita: 
Saan dha rmigaw rnaaw Tengc(藤枝森林遊樂區)

Gaga mniq nyusan Kawsyoun nsgan Tawyuan alang Ciusinlun, pusu qmpah Rawnung tg70, 71, 72 ndxgal Ringban kana, kana dxgal o niqan 770 km2, knjisan dgiyaq o 1550-1808, kingal hngkwasan hngak karac o saw hari 18°-21° , kiya ni ini bi pntna ka karac saman ni keeman, muxul bi ka karac hini, tduwa miyah qdowriq mtalux bi karac.「Tengc(藤枝)」paru sapah pyasan  Nihung Cingdu ka sluhay rnaaw nii, bukuy kwangfu do lutuc kmlawa Rinwucyu(林務局). Yasa egu bi qqhuni ka hini, sbgihur bi ka hini saw bi buga gsilung, kiya ni tmhangan dha 「Sentaw(森濤)」. Mniq saw hngkwasan 1870 seuxal o, kndadax hiya do prajing tnhjil quri yayaung Bawray ni yayung Bangfu ka seejiq Bunun, kiya ni seejiq hini o pusu bi sijiqan Bunun. Ruwan Yuancyu(園區) o pusu bi pnhmaan qhuni harung ni pusu qhuni nniqan Taywan llabang bi wasaw qhuni, knjisan dgiyaq hiya o 1804, kndadax dhiyaq bi nniqan qmita dgiyaq Yusan(玉山), dgiyaq Tawu(大武山), dgiyaq Beynan(卑南山) ni dgiyaq Dasiyawkwansan(大小關山) dnii......Tduwa qntaan kana, saan balay kksa dgiyaq, qmita phpah, qmita kuwi ni qduda uri.

 Pnyahan pnatas（參考資料） 
 內政部戶政司全球資訊網
 原住民族委員會全球資訊網統計資料
Snakun:Truku